2018. gada 25. aprīlī Rīkojums Nr. 177

Rīgā (prot. Nr. 21 16. §)

**Par Rīgas pilsētas pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā šādus Rīgas pilsētas pašvaldības īpašumā esošus nekustamos īpašumus:

1.1. nekustamo īpašumu (nekustamā īpašuma kadastra Nr. 0100 121 1294) – zemes vienību (zemes vienības kadastra apzīmējums 0100 121 1294) 1,6307 ha platībā – Krustpils ielā, Rīgā;

1.2. nekustamo īpašumu (nekustamā īpašuma kadastra Nr. 0100 080 2321) – zemes vienību (zemes vienības kadastra apzīmējums 0100 080 2321) 1,7391 ha platībā – Kleistu ielā 46, Rīgā.

2. Iekšlietu ministrijai šā rīkojumā 1. punktā minētos nekustamos īpašumus izmantot Iekšlietu ministrijas padotībā esošo iestāžu valsts pārvaldes funkciju īstenošanai.

3. Iekšlietu ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2. punktā minēto funkciju īstenošanu;

3.2. ierakstīt atzīmi par aizliegumu atsavināt šā rīkojuma 1. punktā minētos nekustamos īpašumus un apgrūtināt tos ar hipotēku.

4. Iekšlietu ministrijai šā rīkojuma 1. punktā minētos nekustamos īpašumus bez atlīdzības nodot Rīgas pilsētas pašvaldībai, ja tie vairs netiek izmantoti šā rīkojuma 2. punktā minēto funkciju īstenošanai.

Ministru prezidents Māris Kučinskis

Iekšlietu ministrs Rihards Kozlovskis